Source: https://www.zakonypreludi.sk/zz/2019-102
Timestamp: 2019-05-26 10:17:07+00:00
Document Index: 7133514

Matched Legal Cases: ['§ 62', '§ 3', '§ 17', '§ 6', '§ 6', '§ 6', '§ 139']

102/2019 Z. z. Novela vyhlášky o podrobnostiach o požiadavkách na zariadenia spoločného stravovania | Aktuálne znenie
102/2019 Z. z.
Vyhláška č. 102/2019 Z. z.Vyhláška Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v znení vyhlášky č. 125/2017 Z. z.
ktorou sa mení a dopĺňa vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v znení vyhlášky č. 125/2017 Z. z.
Ministerstvo zdravotníctva Slovenskej republiky podľa § 62 písm. l) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov ustanovuje:
Vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v znení vyhlášky č. 125/2017 Z. z. sa mení a dopĺňa takto:
1. V § 3 ods. 4 sa na konci pripája táto veta: „Teplota v chladničke a mrazničke musí byť monitorovaná povinne kalibrovaným meradlom.3)“.
„3) § 17 ods. 1 zákona č. 157/2018 Z. z. o metrológii a o zmene a doplnení niektorých zákonov.“.
3. V § 6 ods. 4 sa vypúšťa štvrtá veta.
4. V § 6 ods. 5 sa na konci pripája táto veta: „Ak ide o prevádzku verejného stravovania s počtom miest na sedenie najviac 20, môže byť jeden záchod pre stravníkov spoločný pre mužov a ženy.“.
5. V § 6 ods. 7 sa na konci vypúšťajú slová „s uzatváracím príklopom ovládateľným zošliapnutím“.
„(4) Udržiavacie práce3a) v zariadení spoločného stravovania sa vykonajú bezodkladne po ich porušení alebo znečistení; maľovanie vo výrobnom priestore a skladovacích priestoroch v zariadeniach spoločného stravovania v školách a v školských zariadeniach sa vykoná najmenej jedenkrát ročne.“.
„3a) § 139b ods. 16 zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 312/2018 Z. z.“.